Pavel Durov

Pavel Durov (født 1984) er en russisk entreprenør, milliardær og en av gründerne bak det sosiale nettstedet Vkontakte (VK). Han var administrerende direktør i VK fra 2006 til 2014.. Med rundt  brukere var VKontakte Russlands største og verdens 14. største nettsted i mars 2018. Han startet nettsamtale-selskapet Telegram Messenger LLC i 2013. Selskapet står bak chattetjenesten Telegram, som ifølge Pavels kanal i 2021 nådde 500 millioner aktive brukere hver måned.

 Bakgrunn 
Pavel Durov ble født i St. Petersburg, men tilbrakte store deler av barndommen sin i Torino i Italia fordi faren, filologen Valerij Durov, arbeidet ved et universitet der. Durov gikk på en italiensk barneskole, men på ungdomsskole og gymnas i St. Petersburg. Etter å ha gått ut fra gymnaset i 2001 fulgte han i farens fotspor og studerte filologi ved universitetet i St. Petersburg, med fordypning i engelsk språkvitenskap og oversettelse. Da han var ferdig med studiene i 2006, etablerte han det sosiale nettstedet Vkontakte. Durov utviklet senere en tjeneste som heter Telegram, som er tilgjengelig både for iPhone og Android-telefoner,"Why Telegram has become the hottest messaging app in the world", The Verge, 25. februar 2014. i tillegg til klienter på Windows, Mac og Linux.

Etter å ha blitt kastet som administrerende direktør i VK i 2004 reiste han og broren Nikolai Durov verden rundt i en slags selvpålagt eksiltilværelse. Eksiltilværelsen kom etter sterkere politisk press mot og myndighetskontroll av VK, og politisk press mot Durov selv hjemme i Russland. Durov anser seg som en «verdensborger», og i 2014 ble han statsborger i det karibiske landet Saint Kitts og Nevis.

I 2017 ble han utnevnt av Verdens økonomiske forums (WEF) til en såkalt Young Global Leader, som representant fra Finland."ExoAtlet CEO Ekaterina Bereziy named Young Global Leader by World Economic Forum" , 16. mai 2017.

 Arrestasjonen i 2024 
Durov ble arrestert 24. august 2024 på Le Bourget lufthavn av tjenestemenn fra Frankrikes anti-svindelkontor, som er tilknyttet den franske tollmyndigheten. Arresteordren var utstedt av det franske nasjonale rettspolitiet, som del av en foreløpig etterforskning. Durov er anklaget for medvirkning og forsømmelse i forbindelse med at Telegram-brukere benytter tjenesten til forbrytelser som narkotikahandel, seksuell utnyttelse av barn og svindel.

 Referanser 

 Kilder 
 ttp://vk.com/id1
 http://ria.ru/society/20140421/1004858507.html
 Николай Валуев объявил бойкот сети "ВКонтакте"
 Amazon Alexa 
 DLD Conference - Speakers - Speaker Detail - Pavel Durov
 Павел Дуров уехал за границу и намерен создать там новую соцсеть

 Eksterne lenker 




Kategori:Russiske forretningsfolk
Kategori:Gründere
Kategori:Personer fra St. Petersburg